**Հ Ի Մ Ն Ա Վ Ո Ր Ո Ւ Մ**

**«ՄԵԾԱՁՈՐԻ ՀԻՄՆԱԿԱՆ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՄԱՍԻՆ**

**Անհրաժեշտությունը**

«Մեծաձորի հիմնական դպրոց» պետական ոչ առևտրային կազմակերպությունը լուծարելու մասին» ՀՀ կառավարության որոշման նախագիծը մշակվել է հիմք ընդունելով դպրոցի աշակերտների թվի նվազումը:

**Ընթացիկ իրավիճակը և խնդիրները**

«Մեծաձորի հիմնական դպրոց» պետական ոչ առևտրային կազմակերպությունում աշակերտների թիվը 2, ուսուցիչների, վարչական և սպասարկման անձնակազմը՝ 9: «Մեծաձորի հիմնական դպրոց» պետական ոչ առևտրային կազմակերպությունում բնականոն հանրակարթական ուսուցում իրականացնելուն խոչընդոտ է հանդիսանում աշակերտների թվի նվազումը, որը հանգեցնում է դասարանների ոչ լիարժեք կոմպլեկտավորմանը:

**Կարգավորման նպատակը**

Նախագիծը ընդունելու դեպքում կլուծարվի «Մեծաձորի հիմնական դպրոց» պետական ոչ առևտրային կազմակերպությունը, իսկ աշակերտների ուսուցումը հնարավոր կլինի կազմակերպել «Վերին Բազմաբերդի հիմնական դպրոց» պետական ոչ առևտրային կազմակերպությունում: Դպրոցների միջև եղած հեռավորությունը շուրջ 3,5 կմ է: Տարեկան տնտեսված գումարի չափը կկազմի շուրջ 13,0 մլն դրամ:

**Նախագծի մշակման գործընթացում ներգրավված ինստիտուտները**

Նախագիծը մշակվել է Հայաստանի Հանրապետության տարածքային կառավարման և զարգացման նախարարության կողմից:

**Ակնկալվող արդյունքը**

Նախագծի ընդունման դեպքում ակնկալվում է ապահովել կրթության որակի բարձրացում և պետական բյուջեի միջոցների արդյունավետ օգտագործումը:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության կամ բացակայության վերաբերյալ**

Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն կամ բացակայություն չկա:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման վերաբերյալ**

Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում: